Devin: primul inginer software AI din lume
Start-up american Cognition anunță crearea primului inginer software AI complet autonom din lume, capabil să programeze, să creeze site-uri web și software printr-un singur prompt, conceput pentru a lucra alături de inginerii umani.
Deși Devin poate construi și implementa aplicații de la un capăt la altul, găsi și repara în mod autonom bug-uri în baze de coduri, antrena și ajusta propriile modele AI, precum și alte sarcini, compania spune că inginerul software AI nu a fost crea pentru a înlocuii inginerii umani, ci pentru a-i ajuta și a le completa munca.
Ceea ce îl face pe Devin să iasă în evidență este capacitatea sa incredibilă de a anticipa și planifica sarcini complexe. Poate lua mii de decizii, învață din greșelile sale și se îmbunătățește în timp. În plus, dispune de toate uneltele de care un inginer uman are nevoie, cum ar fi un editor de cod și un browser, chiar la "vârfurile degetelor" sale digitale.
Devin este considerat soluția cea mai avansată sau de ultimă generație disponibilă pentru evaluarea sarcinilor de inginerie software, bazându-se pe benchmark-ul de codificare SWE-bench. În esență, a avut o performanță excepțională comparativ cu alte soluții când a fost testat în fața unui set standard de probleme de inginerie software.
Instrumentul AI s-a descurcat bine și în interviurile practice de inginerie desfășurate de companiile de top din domeniul inteligenței artificiale. Aceste interviuri au implicat probabil sarcini și provocări relevante pentru domeniul AI și ingineriei software, iar asistentul AI a reușit să îndeplinească așteptările.
Devin se află în prezent în faza de acces limitat, dar pe măsură Cognition îi va crește capacitatea, inginerul software AI va putea fi "angajat" pentru lucrări de inginerie.
Mai multe informații aici: Blog (cognition-labs.com)
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank